駱賓王

駱賓王，字觀光，係大唐詩人，婺州義烏人。相傳佢係神童，七歲就已經識寫詩，嗰時寫咗首用鵝做主題嘅《詠鵝》：「鵝、鵝、鵝，曲項向天歌。白毛浮綠水，紅掌撥清波。」

大個後，駱賓王做過朝廷嘅侍御史，但畀人屈入獄，出獄後做臨海縣丞。684年，李敬業起兵討伐武則天，駱賓王幫手起草《討武氏檄》，後尾李敬業兵敗，駱賓王就失咗蹤，好有機會嗰時死咗。

類:大唐詩人
類:大唐官員
賓王